Diari Oficial de la Generalitat Valenciana


Sumari del DOGV 7174, del 17-12-2013 (2013/12610)

RESOLUCIÓ de 12 de desembre de 2013, del secretari autonòmic d'Economia i Ocupació, director general del SERVEF, per la qual es modifica el termini per a l'execució dels projectes regulats en l'Orde 28/2013, de 19 de juliol, de la Conselleria d'Economia, Indústria, Turisme i Ocupació, per la qual es convoquen subvencions destinades a la implantació de plans integrals d'ocupació amb suport per a persones desocupades amb discapacitat, per al període 2013-2014.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7174

Data del DOGV
:   17-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/12105


Data del document
:   12-12-2013

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 12 de desembre de 2013, del secretari autonòmic d'Economia i Ocupació, director general del SERVEF, per la qual es modifica el termini per a l'execució dels projectes regulats en l'Orde 28/2013, de 19 de juliol, de la Conselleria d'Economia, Indústria, Turisme i Ocupació, per la qual es convoquen subvencions destinades a la implantació de plans integrals d'ocupació amb suport per a persones desocupades amb discapacitat, per al període 2013-2014. [2013/12440]  
En el Diari Oficial de la Comunitat Valenciana de 25 de juliol de 2013 es va publicar l'Orde 28/2013, de 19 de juliol, de la Conselleria d'Economia, Indústria, Turisme i Ocupació, per la qual es convoquen subvencions destinades a la implantació de plans integrals d'ocupació amb suport per a persones desocupades amb discapacitat, per al període 2013-2014.  
L'article 12.2 de l'orde esmentada establix que la data de finalització dels projectes no podrà excedir el 31 de maig de 2014. En el mateix sentit, l'article 14.1.2 de l'orde establix que només computaran, com a objectius d'inserció, les contractacions i altes en el règim especial de treballadors autònoms, de com a mínim tres mesos de durada que, sense excedir el 31 de maig de 2014, tinguen lloc durant la vigència del Pla Integral d'Ocupació.  
Considerant les dates de concessió de les subvencions, que han postergat l'inici d'execució dels projectes, fet que suposa un perjuí per a les entitats beneficiàries davant de la impossibilitat del compliment del termini, es creu oportú d'ajornar el termini establit per a la seua finalització, a fi de propiciar-ne un correcte desenrotllament i l'adequada atenció als seus destinataris finals.  
Per tot això, i fent ús de la facultat que em confereix la disposició final única de l'Orde 28/2013, de 19 de juliol, de la Conselleria d'Economia, Indústria, Turisme i Ocupació, per la qual es convoquen subvencions destinades a la implantació de plans integrals d'ocupació amb suport per a persones desocupades amb discapacitat, per al període 2013-2014, resolc:  
Modificar el termini establit en els articles 12.2 i 14.1.2 de l'Orde 28/2013, de 19 de juliol, de la Conselleria d'Economia, Indústria, Turisme i Ocupació, per la qual es convoquen subvencions destinades a la implantació de plans integrals d'ocupació amb suport per a persones desocupades amb discapacitat, per al període 2013-2014, de manera que queda redactat com segueix:  
  
Article 12. Justificació de les subvencions  
«2. El resum de despeses s'aportarà a través de l'aplicació informàtica SIDEC. Només s'admetran les despeses realitzades des de la data de la resolució de concessió fins a la data de finalització del projecte, que no podrà excedir el 13 d'agost de 2014.»  
  
Article 14. Criteris per al càlcul de la liquidació  
«1.2. Només computaran les contractacions i altes en el règim especial de treballadors autònoms de, com a mínim, tres mesos de durada en ambdós casos que, sense excedir el 13 d'agost de 2014, tinguen lloc durant la vigència del Pla Integral d'Ocupació. Les contractacions a què fa referència l'article 2.1.g de l'Estatut dels Treballadors computaran al 50 per cent».  
  
Contra este acte, que esgota la via administrativa, podrà interposar-se recurs contenciós administratiu en el termini de dos mesos a comptar des de l'endemà de la publicació, davant el jutjat contenciós administratiu corresponent de la Comunitat Valenciana, d'acord amb el que estableixen els articles 8.3. i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa o, potestativament, recurs de reposició davant d'este mateix òrgan en el termini d'un mes, computat en els mateixos termes, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú. Tot això sense perjuí que els interessats exerciten, si és el cas, qualsevol altre que estimen escaient.  
  
València, 12 de desembre de 2013.- El secretari autonòmic d'Economia i Ocupació, director general del SERVEF: Fernando Díaz Requena.